text stringlengths 0 17.2k |
|---|
cilya bafika pa cifulo balengula umuti uwikalako utuni utwingi |
bali no kunina ku muti wine uyo no bulimbo balesheta ne mitela nabapikila mu musana atemwa basendele fye ku minwe |
nga umuti ukalamba nabo bali basano bali no kunina fye bonse ku muti wine uyo elyo balalekanina umwaya imisambo ya muti |
cila muntu ali no kufika ku mpela ya musambo akaka ne cifumbe inkoka no kulapombako ubulimbo ku mutela asomeka na mu nkoka akakile |
bonse bali no kucita ifyo fine |
nga bapwa bonse babwelela pa mampanda mu isamba balalolela onse alelolesha ku bulimbo bwakwe |
utuni pa kumona ukuti umuti waleka ukusunkana twebele nomba filya fintu fyacisa tupusaula ku nsaka yesu fyaya natuye tuipakishe |
apo ninshi imitela ya bulimbo isontemeneko fye ilelolela |
akoni pa kumona uko umutela ulepele ukucila mu mabuula |
kebele kulya kwine ku kamuti e kwalinga ukwikala pa kubala pa kumona bwino apali utwakulya |
awe mukwai kuti cilya katongamako fye kakondwa |
kaesha ukufumako kafilwa cakosa fye ndi |
cibinda wa bulimbo nao ati konda bulimbo ubikemo ne pindo wapyako shikulu |
nomba kena pa kumfwa icongo kebele kandeya kapupila kanaka fye |
umwine wa bulimbo afika akekata akatinaula akaposa na mu itumba |
limolimo kuti twaikatwa fye utwingi pa nshita imo ine ukucila nga malabi ne nseba pantu fyena fyenda icikunka |
te ku miti kweka bepaila utuni iyo |
kwaliba ne fifulo na fimbi umo twikala utwingi |
umuli nga mu fibolya |
mu nika umo tunwa amenshi |
nangu apo banika kalundwe na male |
konse uku balateyako ubulimbo |
kuti nga bapwa ukuteya bayaiminina ukutali atemwa balasokola nga twile ukutali |
nga abapalu bele ulucelo bafwile ukuleka akasuba nga kabalikisha pantu utuni tatufula |
kumfwa nga caba icungulo lyena bushiku bubapokololako fye |
nga bayandula ubulimbo bali no kububika mu tutontolo imitela bayabika mu menshi pakuti tailambile ubulimbo tabuleshalako |
nomba lintu bainuka bamona umunabo umo abwelamo fye nga balomfwana kuti bamusangwilako |
nga bafika ku mushi bapela utuni kuli tunkashi yabo ukuti tusese |
nga bapwa ukusesa bapela banyinabo e beshibe ukutuwamya bwino bwino |
no kutasha batasha abati mwandi tata naukula wakulatulisha utusuma |
nga cakuti balanika nomba twasuka twafula kuti banailako na ba pa nsaka abakalamba nabo batasha no kutasha |
limolimo ababamfi batuni tabatwala ku mushi balila fye ku mansansa |
nompa pano epo twalaumfwa ifyo bateya amaliba ya mpuku |
amaliba ya mpuku na ya tuni fyalilekana muli fimofimo |
pa kuteya amaliba ya mpuku imilimo ilacepako ukucila aya tuni |
abakuteya amaliba bema lucelocelo nga filya fine bema pa kuya ku milimo imbi |
ilyo tabalaima bali no kupekanishishalibela fyonse ifibombelo inkasu amasembe no bukungilo bwine kufuma nabo ku mushi tukalundwe no tubalala |
nga bafika mu mpanga bali no kufwaya amendo apo impuku shingila |
kuti basalangana baleenda akatalamukila ukufuma ku munankwe balesapika amendo ne mishita balefwaya ku fyulu nelyo pa mushilinshi |
ulya uwalengula ubwendo no kwishiba ukuti ni mpuku shingilapo |
kuti aeba ababiye pakuti bemusha eka nabo balafwaila lwa mupepi pa kumupembela |
ulya alengula ubwendo kuti aseba fye akamusebo kanono ukulingana ne liba |
asebela apo impuku shifumina aya na ku kupama iciliba acileta na pa bwendo pene apo asebele |
te kubikila pakati ka bwendo iyo ni mupepi no bwendo atemwa mu mushita |
afwaya ulushishi na kanamumpanda |
kanamupilikisho na kanamunsanki tafifwaikwa ku maliba ya musango uyu kano fye iliba no lushishi na namumpanda epela |
ku lushishi ulo apyatile umumposempose eko akakila no bulyo akakila pakati kalushishi |
ku mpela ibiye iya lushishi akakilako akamuti atemwa icani pa kukanalesha ulushishi ukukulika |
imilimo yonse ii nga yapwa kwimya iliba no kuliteka pa mpela ya mumposempose uko akakile akamuti |
aisapisha pakati ke liba no bulyo bwaikalila pakati umumposempose wapalamisha ku iliba autinta waisafumina na pa mpela ye liba |
ashimpa na namumpanda epo aisapisha umumposempose |
iliba lyaisa shintilila pa mumposempose epo lyasama |
aupomba na kuli namumpanda akaka no kukaka ninshi ateya capwa |
bonse kuti baleteya ifyo fine mu ncende monse balelengula amendo atemwa imishita |
kuti bateya fye ayengi mpaka banaka kano fye ninshi ubukungilo nga bwapwa elyo balabwelela ku mushi |
ubushiku impuku nayo yebele kanje ndafwaya ifyakulya ku nse insala itwipaya na bana |
insala ni ndiminwa te mpulilwa |
umulume wa mpuku nao alaeba umukashi ati |
enda nkutwale mwandi pantu nomba kwatalala ifilwani fyacepako kusuka twatolako akesholo twaisamyangula na bana batila tailya watensha kanwa |
kuti fye cilya shafumina panse shaumfwa ubwema bwa ku bukungilo bwaletela |
kwaba nomba kufwaya ico canunkila mu musango uyo |
bwangubwangu kurnona imo yacincila no kucincila yebele kanje mbule nine uleke tusende |
yaingila na mu iliba yatendeka ukuputula umumposempose |
nomba nga yaputula iliba nalyo kufutuka pantu apakushanshisha pabula kufwanta ne mpuku ku mutwe atemwa pakati |
ilya ishele kunse yena kufulumuka yaya atemwa yaya ilafwaya ifilyo kumbi yasha iibiye naifwantwa no kufwa naifwa |
nga cakuti iliba talyateyelwe bwino kuti shasendamo fye ubulyo shaya no kuya |
ulucelo ku maca abene ba maliba nabema abasendamishe balebakuntila na ku fiibi baima batungana no mulongo ukuya ku kulengula |
pa nshita ii tabali na kushana iyo kuti pe liba lya munabo onse kano basangwepo bamone nga aipaya atemwa iyo bamupembela pakuti ateye cipyacipya |
ifyo fine balengula yonse yapwa balabwelela na ku mushi |
mu nshila balependa nefyo bepeye |
kwena teti bashuke bonse umo bapelele bamo kuti baipaya bambi bena babwelamo fye |
lelo na bashipeye bene balasekela pantu kuti tabalafika ku mushi abanabo abepeye ishingi babapelako nelyo ukwisalyako pa musumba wa bwali |
nga bafisha ku mushi kuti bababako amasako elyo batumbula bapela na bafyashi babo babepikila |
abakalamba te bengi abafukila ukulya impuku sha mapanga na basoolo na mafutu |
kanshi ni bacibinda bene e bailemena muli ubu bubamfi |
utupuku twa musango uyu tabashamo muto |
nga cakuti ku baleipika umo alaba ashamo umuto kuti bamuseka nganshi kabili abengi teti balyemo |
ku lubemba abanakashi tabalya mpuku nelyo kaice sana kuti bakalesha abati umwanakashi tafwile kulalya twa lubabo |
cila cintu caliba ne nshita |
ilelo naikala pa cipuna pakuti nandepo pafya abana ba sempya katumbi na katumba balebombela icalo cabo |
amapange yandi teyakulemba pa bumi bwabo ukufuma kubwaice bwabo lelo nipafyo balebombela icalo cabo |
filetuletela insansa sana fweba sempya |
eico kanshi ndepitila mu mapinda yakumwesu pakuti nange ifyo aba bantu besu balefikilisha amafunde yafikolwe fyesu |
nalemba ici citabo mu cibemba pantu elulimi lwesu |
cifwile naifwe tulelanshanya mululimi lwesu ilingi lingi |
cacine ubufumu bwicindika ubwine |
kanshi fwebene tucindike ululimi lwesu |
ningishiba ati ba katumbi chapwe moise naba katumba mwanke augustin bantu ngaifwe bonse |
balikwata ifilubo nga umo umo naifwe |
tabali bamalaika iyoo |
leelo ngatatulemona ifisuma balecita inshi twalipofula nangu twalibipa umutima |
ushitasha mwana wa ndoshi |
twilaba ukuti uwafundwa tabilikisha mukati kamushi ifibi fya lupwa lwakwe |
nangu mubwalwa teeti acicite iyoo |
ifya bubi filandwa mu ng'anda pakushiniina umubi |
leelo ifisuma filalandwa palwalala pakuti ipalo lilefuma ku bantu bonse |
ififyonse twalaanda efilengele ukuti umutwe wa citabo ube nakalebalika pali ba katumbi naba katumba |
ndeibukisha kuli bakabelenga ukuti ilyo nsoma ifyo abantu bamo batuka abana besu ba katumbi naba katumba filandetela ubulanda |
nganasoma ifyo bambi nabo balemba bakubalumba ndaipusha nga cakuti ifilembo fyabo ngafifuma mu mutima wabo ukwabula amapange yambi yambi |
ngaine nshikwete amapange yambi yambi mukulemba |
Subsets and Splits
No community queries yet
The top public SQL queries from the community will appear here once available.